OpenLLM-France/wikimedia huggingface dataset:
# Laurentianita

Laurentianita mineral bat da.

## Ezaugarriak

Laurentianita elementu kimiko mineralaren formula kimikoa hau da: ${\ce {Na3Nb3Si4O17 * 9H2O}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Laurentianite: Mineral information, data and localities.» www.mindat.org (Noiz kontsultatua: 12-05-2019).
# Laurentino

Laurentino Brasilgo udalerri bat da, Santa Catarina estatuan kokatua. 7.932 biztanle ditu 79,585 km²ko eremuan.

## Ikus, gainera

* Santa Catarina

## Kanpo estekak

* Datuak: Q1784534
* Multimedia: Laurentino / Q1784534
# Layana

Layana Zaragozako probintziako udalerria da, Aragoin, Espainia. 2008an 114 biztanle zituen 3,7 kilometro koadroko azaleran. Cinco Villas eskualdean dago.

## Kanpo estekak

* Datuak: Q1650480
* Multimedia: Layana / Q1650480
# Layla

Layla Eric Clapton ingeles eta Jim Gordon estatubatuar musikariek idatzi eta konposatutako abesti bat da. 1970ean Derek and the Dominos blues rock musika taldeak Layla and Other Assorted Love Songs diskoaren barnean argitaratu zuen.
Filmetako soinu banda eta batez ere iragarki ugarietako doinua izan da.

## Kanpo estekak

* Layla abestia entzungai. Youtube.com (Ingelesez)
* Datuak: Q923966
# Layli

Layli (Iran, 2002) iraniar manifestari bat da, nortasun ezezagunekoa, 2022an Mahsa Amini hil ondoren egin ziren protestetako irudi ikoniko batzuen protagonista.
Britainia Handiko BBC irratiaren 100 Women zerrendan sartu zen 2022an: urte horretan munduan inspirazio eta eragin handiena izan zuten ehun emakumeen artean nabarmenduz.

## Ibilbidea

2022ko protestetan hartu ziren irudi batzuengatik ezaguna bihurtu zen. Neska gaztea bizkarretik ateratzen zen, ilea motots batean biltzen, poliziari aurre egin baino lehen, bere herrialdean hori ausardia keinua baitzen. BBCri egindako elkarrizketa batean zera esan zuen: Hadith Najafi eta Mahsa Amini bezalako pertsonen alde borrokatzen jarraituko zuela. Hasiera batean, Hadis Najafirekin identifikatu zen modu okerrean.

## Aintzatespenak

* 2022an gehien inspiratu zituen 100 emakumeetako bat izan zen, BBCren arabera, eta fikziozko Layli izena eman zion.

## Erreferentziak

* 1 2 3 Quiénes son las 100 Mujeres influyentes e inspiradoras elegidas por la BBC en 2022 (y cuáles son las 12 de América Latina) - BBC News Mundo. .
* 1 2 «Quiénes son las 100 Mujeres influyentes e inspiradoras elegidas por la BBC en 2022 (y cuáles son las 12 de América Latina) - BBC News Mundo» News Mundo (Noiz kontsultatua: 2023-02-04).
* ↑ How a video taken out of context made Hadis Najafi a symbol of repression in Iran. 2022-09-27.
* ↑ Entrevista a Layli de la BBC. .

## Kanpo estekak

* Datuak: Q115944125
# Layaza trikuharria

Layaza Arabako Guardia herrian kokaturik dagoen trikuharria da, Kalkolitoan eta Brontze Aroan eraikia. Eskamelo mendia du ondoan eta Domingo Fernández Medranok 1952an aurkitu zuen.

## Deskribapena

Korridore motako hilobi megalitikoa, oinplano irregularra duena (3 m x 1,80 m). Hareharrizko zazpi lauzatan oinarrituta dago, eta korridoreak zortzi lauza ditu. Hego-ekialdeko lauza bat galdu da. Korridorea (0,75 m zabal), bestalde, nahiz eta ongi markatuta egon, nahiko egoera eskasean dago. Trikuharria harri-tumulu obalatuz batez (26 m x 16 m) inguratuta dago.

## Monumentu kalifikatua

2011ko uztailaren 26ko, 183/2011 dekretuan, Arabako Lurralde Historikoko behe-lurretako trikuharriak monumentu-multzo kategoriako kultura-ondasun gisa sailkatu ziren.
Arabako Lurralde Historikoko behe-lurretako trikuharrien monumentu-multzoa hemen daude: Arabako Lautadan, Arabako Errioxan gehienbat, Lantaronen eta Kuartangon. Egitura, kronologia eta material aldetik Iberiar Penintsulako mesetako antzeko beste batzuekin izan dezake loturarik. Monumentu-multzoan sartzen diren trikuharriak hauek dira: Sorginaren Txabola eta El Encinal (Elvillar); Lazaya, San Martin, Alto de la Huesera eta Los Llanos (Guardia); El Sotillo (Leza/Guardia); La Mina eta La Lastra (Lantaron); Sorginetxe (Agurain); Aizkomendi (Donemiliaga); San Sebastian Hegoa, San Sebastian Iparra, Gurpide Hegoa eta Gurpide Iparra (Kuartango) eta El Montecillo (Villabuena Araba).

## Erreferentziak

* ↑ Euskal Ondare Kulturalaren Informazio Sistema
* ↑ Euskal Herriko Agintaritzaren Aldizkaria, 152 zk. 2011-08-11

## Kanpo estekak

* Datuak: Q125662133
# Layer Cake (filma)

Layer Cake, batzutan Layer Cake izenburuaz, 2004ko Matthew Vaughn ingeles zinema zuzendariaren ekintza thriller filma bat da. J. J. Connolly ingeles idazle eta gidoigilearen izenburu berdineko Layer Cake eleberrian oinarritua dago. Daniel Craig, Colm Meaney, Sienna Miller eta Michael Gambon aktoreek antzeztu zuten.
Izenburuak gizarte estratifikazioari aipamena egiten dio, batez ere Erresuma Batuko legez kanpoko azpimundu kriminalean erabili ohi den hitza da, hain zuzen ere filma bera gauzatzen den giroan.

## Argumentua

Oharra: Atal honek istorio osoa edo amaiera argitzen du.
Bradek (Daniel Craig) itxura on, ongi jantzia eta jatorra den negoziogizona dirudi. Kokaina eta estasuarekin merkantzia arrunta izango balitz bezala negoziatu ohi du. Eskuak zikindu edota bere anonimatoa galdu gabe dirutza egitea lortu du, eta orain negozio horretan nahiko ibili eta oraindik dirutza hartaz gozatzeko gaztea denez erretiroa hartzeko asmoa du. Honela, egun pare batean "negoziotik" at egongo dela aurreikusi eta bere asmoa gauzatzeko zuhur jokatzeko asmoa du.
Jimmy Price (Kenneth Cranham) Londresko krimen antolatuaren nagusia eta buruzagiak Bradi mesede parea eskatuko dizkio. Eddie Temple (Michael Gambon) buruzagi kriminal boteretsuaren alaba drogazalea (Sienna Miller) desagertu egin da eta Pricek Bradi hura topatzeko eskatuko dio. Betebeharra hasiera batean erraza dirudi, baita Pricek eskatuko dion bigarren mesedea ere: "The Duke" (Jamie Foreman) izeneko hiltzaile batek estasi bildaketa handi bat topatu du, Pricek harekin bitartekari lanak egin eta droga hori erosteko norbait behar du, hots, Brad bera. Bradek bi mesede horiek egin eta jada azpimundu ilun horrekin behin-betiko amaituko du, bizi berri bati hasiera emanez. Baina erraza zirudiena okertuz joango da. Joko honetan Slavo izeneko (Marcel Iureş) Serbiako gerra jaun misteriotsu eta ezkutuko bat ere sartuko da, bai eta Brad lagundu edota oztopatuko duten Londresko azpimundu kriminaleko tipo arriskutsuak ere. Brad drogen negoziotik ateratzeko beharbada duen guztia eman beharko duela jabetzen da, baita bizia bera ere.

## Aktoreak

* Daniel Craig ... Brad
* Colm Meaney ... Gene
* Kenneth Cranham ... Jimmy Price
* Georges Harris ... Morty
* Jamie Foreman ... The Duke
* Sienna Miller ... Tammy
* Michael Gambon ... Eddie Temple
* Tom Hardy ... Clarkie
* Marcel Iureş ... Slavo
* Tamer Hassan ... Terry
* Ben Whishaw ... Sidney
* Burn Gorman ... Gazza
* Sally Hawkins ... Slasher
* Dexter Fletcher ... Cody
* Steve John Shepherd ... Tiptoes
* Louis Emerick ... Trevor
* Stephen Walters ... Shanks
* Paul Orchard ... Lucky
* Francis Magee ... Paul the boatman
* Dragan Mićanović ... Dragan
* Nick Thomas-Webster ... Dragan's henchman
* Nathalie Lunghi ... Charlie
* Jason Flemyng ... Crazy Larry

## Kanpo estekak

* Layer Cake filmaren IMDBko fitxa irakurgai (Ingelesez)
* Layer Cake filmaren trailer edo iragarkia ikusgai. Youtube.com (Ingelesez)
* Datuak: Q969059
# Layer de la Haye

Layer de la Haye, Ingalaterrako ekialdealdean dagoen udalerri bat da, Essex konderrian.
2011n 1.367 biztanle zituen.
* Datuak: Q2744886
* Multimedia: Layer de la Haye / Q2744886
# Lakarrako jauregia

Lakarrako Jauregia, Harizpe mariskalaren gaztelua izenarekin ere ezaguna (bertako egoiliar ezagunenaren ondorioz), Lakarran (Nafarroa Beherea) kokaturiko jauregia da, herrigunearen iparraldeko aldean. Historikoki, garrantzia estrategikoa izan du, Oztibarre eta Garazi artean kokaturik egonda. 1880. urte aldera berriztatu zuen Doyèrek eta gaur egungo itxura eman.
Lurraren mailan, saloi nagusia, jangela eta liburutegia daude, dekorazio aberatsarekin. Lehen pisuan, familiaren saloia, mariskalaren gela eta baita bere zelaiko laguntzailerena ere, hauek ere bere dekorazioarekin.

## Historia

Harizpe mariskalak 1821ean erosi zuen gaztelua, eta mariskalaren ilobak al­datu egin zuen. Atxikita zeuden eraikinak erai­tsi zituen, egitura nagusia bakarrik manten­tzeko; iparral­detik hegal bat gehitu zion, eta zati zaharraren hegoal­dean bi dorre gehitu zituen angeluetan.

### Lakarratarrak

1119an aipa­tzen dira lehendabiziko al­diz lakarratarrak, bai eta 1168an ere. Ber­nard Lakarrak, Baionako kalonjeak, Baionako Fontaner apezpikuari lagundu zion bere elizbarrutiagatiko bisita batean; geroago, Baionako apez­piku izan zen. 1128an, An­txo Lakarra izan zen Baionako gober­nadorea.

#### Per­tsonaia aipagarria

Lakarrako Ber­nardo II.a, Baionako apez­pikua (1186‑1201), izan zen leinu honetako per­tsonaia xelebreena. Sordesgo abadian fraide eta, dudarik gabe, abade izan ondoren, Rikardo Lehoi Biho­tzarekin parte hartu zuen guru­tzadan; armadako kondestablea edo almirantea izan zen. Armada hori izan zen Lisboa arpilatu zuena. Bidean zihoala, Rikardoren eta Bérangèreren, An­txo Az­karraren arrebaren, ez­kon­tzara joan zen. I­tzul­tzean, bere elizbarrutiko sarrerez arduratu zen, eraginkortasunez. 1194an, Zelestino II.a Aita Santua bere elizbarrutiko mugak zehaztera bul­tzatu zuen: Lapurdi, Nafarroa Behereko hegoal­dea, Gipuz­koa Donostiaraino, Bor­tziriak, Baztan, Lerin eta Lesaka. Joan Henrikez, Lakarrako oinordekoaren semea, Teodebal­do I.aren sasiko semea ahal zena, 1331. urtean hil zen, Beotibar­ko batailan.
Haren semea Karlos «Gaiztoa»ren alferez nagusia izan zen; bere erregea aska­tzeko esku‑kolpean parte hartu zuen, Fran­tziako erregeak preso bai­tzuen. Naiarako batailan parte hartu zuen, 1367an; bataila horretan preso hartu zuten Duguesclin. Haren seme Martin Nafarroako mariskal izendatu zuten 1389an. Karlos Prestuak Ablitas hiribil­dua eman zion: adar horretatik jaio zen Miren Eukene, Teba eta Ablitasgo kondesa, Napoleon III.aren emaztea (Eukene Montijokoa izenaz ezagutua).
Lakarran laffu­tzundarrak ere izan ziren. Laffun­tzun koronela Reischoffengo batailan hil zen, 1870. urtean.

## Erreferentziak

* ↑ Mérimée, Frantziako Kultura Ministerioa. Château. .
* 1 2 Open Data Euskadi. 'Euskal Herria' entziklopedia enblematikoa: Arkitektura zibila I - Eusko Jaurlaritzaren datu irekiak. (Noiz kontsultatua: 2017-09-17).

## Kanpo estekak

* Datuak: Q12261813
# Lakargiita

Lakargiita oxido motako minerala da.

## Ezaugarriak

Lakargiita oxido mineralaren formula kimikoa hau da: ${\ce {Ca(Zr,Sn,Ti)O3}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 8 - 9 da.

## Erreferentziak

* 1 2 (Ingelesez) «Lakargiite: Mineral information, data and localities.» www.mindat.org (Noiz kontsultatua: 12-05-2019).
# Lakarrabeheti

Lakarrabeheti Lakarrako (Nafarroa Beherea) auzoa da, herrigunetik hegoaldera kokaturik dagoena.

## Ikus, gainera

* Lakarra

## Kanpo estekak

* Datuak: Q12261811
# Lakarrako hilerria

Lakarrako hilerria Nafarroa Beheraren Lakarra herrian dago, San Martin elizarekin lotuta. XIX. mendearen lehenengo erdialdean egin zen. Harizpe mariskalaren hilobia du. 1992tik Monumentu Historiko gisa izendaturik dago.

## Erreferentziak

* ↑ https://www.pop.culture.gouv.fr/notice/merimee/PA00084562

## Kanpo estekak

* Datuak: Q22920892
* Multimedia: Cimetière de Lacarre / Q22920892
# Lakar eta Labeaga

Lakar eta Labeaga Nafarroako udalerri-ohi bat da, Lizarrerrian, izen bereko bi herriek osatu zutena.
1857ko erroldarako desagertuta agertzen zaigu; harrezkero Lakar Deierriren barruan dago eta Labeaga Iguzkitza udalerriaren menpean dago, geografiari hobeto egokitzen zaion banaketa hain zuzen: aipatu bi herriak ez daude inolaz ere elkarren ondoan.

## Demografia

Bi herriak batera egon ziren garaiko azken errolda 1842koa da. Orduan Lakar eta Labeagan 222 biztanle eta 43 etxe zeuden.

## Ikus gainera

* Lakar
* Labeaga

## Kanpo estekak

* (Gaztelaniaz) Udalerri hau 1842tik aurrera izandako biztanleria datuak aurkitzeko webgunean.
* Datuak: Q12261812
# Lakaria arrunt

Orri zurbileko lakaria arrunta (Laccaria laccata) Hydnangiaceae familiako onddo espezie bat da.
Oina bota eta kapela bakarrik jatea gomendatzen da. Hobe da hornigai gisa edo beste perretxiko batzuekin nahastuta erabiltzea.

## Deskribapena

Kapela: 2 eta 5 cm bitarteko diametrokoa, ganbila, ondoren laua, azkenean uhindua eta apur bat hondoratua; matea, glabroa edo apur bat ezkatatsua, kolore arre-gorrixka, erraz koloregabetzen dena.
Orriak: Oso lodiak, zabal, ez oso ugariak, itsatsiak edo dekurrente samarrak, haragi kolore argikoak, esporetatik datorren hauts zuri batek estaltzen ditu.
Otri dekurrenteak: Hanka ukitzeaz gain, beherantz jarraitzen duten orriak.
Hanka: Luzea, haritsua, zaila, kapelaren antzeko kolorekoa edo mateagoa, oinarrian mizelio zuri bat duela, edo bioleta kolorekoa Laccaria bicolor espeziean.
Haragia: Mehea, arrosa kolorekoa, lehortzean zurbildu egiten da. Usaina eta zaporea ez dira oso nabarmenak.
Etimologia: Laccata epitetoa Erdi Aroko latinetik dator, tindatzen esan nahi duen "laccare" hitzetik. Orrien koloreagatik.

## Jangarritasuna

Jangarria, baina ez oso mamitsua. Beste perretxiko batzuekin nahastuz gero nahiko ona da.

### Nahasketa arriskua

Espezie hauekin: Laccaria bicolor, Laccaria proxima, Laccaria tortilis eta Laccaria amethystina eta abar. Behaketa mikroskopikoa behar da identifikatzeko.

## Sasoia eta lekua

Udan eta udazkenean oso ohikoa da koniferoen eta hostogalkorren basoetan.

### Banaketa eremua

Ipar Amerika, Europa.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 147 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 206 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 271 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 225 or. ISBN 84-87997-86-4..

## Kanpo estekak

* Datuak: Q597340
* Multimedia: Laccaria laccata / Q597340
# Lakari

Lakaria baserritar askok erabiltzen zuten neurria zen. Espainiako leku askotan erabiltzen zen sistema metriko hamartarra orokortu zen arte. Laborea, artoa, babarruna, etab. neurtzeko erabiltzen zen. Kutxa bi erabiltzen ziren baserrietan neurketak egiteko: lakaria bata eta gaitzerua bestea. Kutxa edo neurri haiek beteta, erregela batekin pasa behar gainetik berdin-berdin jarri arte. Lakariak 3,6 kg zituen gutxi gora-bera. Lursailen azalera neurtzeko ere erabiltzen zen.

## Kanpo estekak

* Datuak: Q1407536
* Multimedia: Celemín / Q1407536
# La Celle (Puy-de-Dôme)

La Celle (frantsesez eta ofizialki: La Celle) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rodano-Alpeak eskualdean. 2013an 85 biztanle zituen.

## Demografia
### Biztanleria

2007an La Celle udalerrian erroldatutako biztanleak 85 ziren. Familiak 40 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 81 etxebizitza zeuden, 45 familiaren etxebizitza nagusia ziren, 26 bigarren erresidentzia ziren eta 10 hutsik zeuden. 79 etxeak ziren eta 1apartamentu bat zen. 45 etxebizitza nagusietatik 35 bere jabearen bizilekua ziren, 3 alokairuan okupaturik zeuden eta 7 doan lagata zeuden; 1ek gela bat zuen, 1ek bi zituen, 7 etxek hiru zituzten, 16 etxek lau zituzten eta 20 etxek bost zituzten. 35 etxek euren parking plaza propioa zuten azpian. 19 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Celle udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 12 | 75-79 | 4 |
| 8 | 70-74 | 16 |
| 0 | 65-69 | 0 |
| 0 | 60-64 | 0 |
| 0 | 55-59 | 4 |
| 4 | 50-54 | 0 |
| 4 | 45-49 | 4 |
| 8 | 40-44 | 4 |
| 0 | 35-39 | 4 |
| 8 | 30-34 | 4 |
| 0 | 25-29 | 0 |
| 4 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 55 ziren, horien artean 37 aktiboak ziren eta 18 inaktiboak ziren. 37 pertsona aktiboetatik 36 lanean zeuden (23 gizon eta 13 emakume) eta 1 langabezian (1 gizon). 18 pertsona inaktiboetatik 10 erretiraturik zeuden, 2 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2000. urtean La Celle udalerrian 12 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q576664
* Multimedia: La Celle (Puy-de-Dôme) / Q576664
# Leonid Pasternak

Leonid Osipovitx Pasternak (Yitzhok-Leib edo Isaak Iosifovitx Pasternak jaioa, errusieraz: Леони́д О́сипович Пастерна́к; Odesa, 1862ko apirilaren 3a/martxoaren 22 - Oxford, 1945eko maiatzaren 31) errusiar margolari postinpresionista izan zen.
Familia judu ortodoxo batean jaio zen. Moskuko Unibertsitatean ikasi zuen 1881etik 1885era, lehenik medikuntza eta gero zuzenbidea. 1887an Municheko Arte Ederren Akademian graduatu zen eta 1889tik margotzen hasi zen. Arrakasta handiarekin hasi zuen bere ibilbidea eta Pavel Tretiakovek bere lehen erakustaldia erosi zuen. 1889. urtean Rosa Isidorovna Kaufnan pianistarekin ezkondu zen eta 1890. urtean Boris semea jaio zen.
Errusiar margolaria izan zen inpresionista bezala kalifikatu zena. Peredvizhniki taldeko kidea izan zen. Lev Tolstoiren laguna izan zen. Hainbat aldiz erretratatu zuen eta bere lanak ilustratu zituen.
1921ean Berlinera joan zen begi bat operatzera. Ebakuntzaren ondoren, Errusiara ez itzultzea erabaki zuen. 1933an Ingalaterrara ihes egin zuen eta Oxforden hil zen 1945ean.

## Iruditegia

* autoerretratua
* Azterketa aurreko gauean, 1895
* Pushkin kostaldean
* Boris eta Alexander Pasternak
* Leoniden seme-alabak
* Nikolai Fyodorovich Fyodorov
* Dr. Ossip Kaufmann
* E. Levina, 1916
* Boris Pasternak, 1910
* Vyacheslav Suk, 1898
* Vasily Klyuchevsky, 1909
* Mikhail Gershenzon, 1917
* Rilke Moskun, 1928
* Lev Tolstoi
* Lev Tolstoi, 1908
* Lev Tolstoi, 1902
* Albert Einstein, 1924
* Shaul Tchernichovsky, 1928
* Rügen uhartea, 1906
* Urrezko udazkena
* Leihoan. Udazkena, 1913
* Pinuak eta itsasoa, 1910
* Sagarrak biltzen, 1918
* Moskuko kremlina martxoko eguzkitan, 1917

## Kanpo estekak

* Datuak: Q213596
* Multimedia: Leonid Pasternak / Q213596
# Leonid Kutxma

Leonid Danilovitx Kutxma (ukraineraz: Леонід Данилович Кучма; Txaikyne, Txernihiveko oblasta, Ukrainako SES, SESB, gaur egun Ukraina, 1938ko abuztuaren 9a) ukrainar politikaria da. 1994ko uztailaren 19tik 2005eko urtarrilaren 23ra Ukrainako presidentea izan zen.

## Bizitza

Nekazari-familia batean hazi zen. Ingeniaritza mekanikoa ikasi zuen, eta gero eskolak eman zituen Dniepropetrovskeko unibertsitatean. Baikonurko (Kazakhstan) kosmodromoko zuzendari tekniko gisa lan egin zuen. Postu horretan 120 suziri nuklearren jaurtiketa gainbegiratu behar izan zuen, eta horrek tiroideetako gaitza eragin zion. Denboraldi bat Kieveko erietxean igaro ondoren, 1986an munduko kontinentearteko koheteen fabrika handienaren zuzendari izendatu zuten, Dnieptopetrovsken, Ukraina erdian.
1992an, Leonid Kravtxuk lehendakariak Ukrainako lehen ministro kargurako hautagai izendatu zuen. Handik gutxira lehen ministro Vitold Fokinek dimisioa eman zuen, erreforma ekonomikoari ez ekiteaz salatzen zuten nazionalisten presioen ondorioz, eta Kutxmak hartu zuen haren kargua. Hala ere, lehendakariarekin zituen desadostasunak behartuta, 1993ko irailean dimisioa eman zuen. Pixka bat lehenago, Ukraina post-sobietarraren lehenengo legebiltzarrerako hauteskundeetan diputatu hautatu zuten.
1994ko presidentetzarako hauteskunde aurreratuetan lehendakari hautatu zuten. Errusiarekin eta Sobietar Errepublika Sozialisten Batasuneko gainerako errepublikekin harremanak estutzearen aldekoa zen; aurreko lehendakariak, Kravtxukek, egin ez zuen erreforma ekonomikoari ekin zion, eta 1994ko azaroaren 1ean prezioen liberalizazioa agindu zuen, eta hilaren 12an lurraren pribatizazioa aldarrikatu zuen. Abenduan Arma Nuklearren Ez Ugaritze Hitzarmena izenpetu zuen, eta hala, Ukrainak -munduko armategi atomiko handiena zuen herrialdea, Estatu Batuen eta Errusiaren ondoren-, uko egin zion botere nuklear izateari. 2004. urtera arte egon zen agintean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q629702
* Multimedia: Leonid Kuchma / Q629702
# Leonidas (Minnesota)

Leonidas Minnesotako hiri bat da. St. Louis konderrian kokatua dago. 2010ean 52 biztanle zituen, 3,31 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q2230079
# Leonida Frascarelli

Leonida Frascarelli (Erroma, 1906ko otsailaren 21a - ib., 1991ko ekainaren 18a) italiar txirrindulari bat izan zen. 1925tik 1934ra izan zen profesional. Bere urte hoberena 1929a izan zen, non Italiako Giroko podiuma zapaldu zuen, bi itzuli txiki irabazi zituen eta munduko txapelketan bostgarren sailkatu zen.

## Palmaresa

1926
* Campaniako Giroa.
1928
* Umbriako Giroa.
1929
* Campaniako Giroa eta etapa bat.
* Toscanako Giroa.
* 2. Siziliako Giroan.
* 3. Italiako Giroan.
1930
* Italiako Giroko bi etapa.

## Kanpo estekak

* Datuak: Q1132951